[image: ]
	Republika e Kosovës
Republika Kosova - Republic of Kosovo
Qeveria - Vlada - Government
Ministria e Tregtisë dhe Industrisë
Ministarstvo Trgovine i Industrije - Ministry of Trade and Industry

	


Në pajtim me dispozitat e Rregullores MF-Nr. 05/2017 për plotësimin dhe ndryshimin e Rregullores MF-Nr. 01/2016 për administrimin e fondeve te huamarrjes, e plotësuar dhe ndryshuar me Rregulloren MF-Nr. 03/2017, Ligjit Nr. 03/L-175 për borxhet publike (Gazeta Zyrtarë e Republikës së Kosovës, Nr. 65, 5 shkurt 2010), Ministria e Tregtisë dhe Industrisë shpall:                                                                                        


Shpallje e interesit për pozitën 

Koordinator i Njësisë për Implementimin e Projektit 
“Konkurrueshmëria dhe Gatishmëria për Eksport”  
(P152881)



INFORMATË HYRËSE
Qeveria e Kosovës ka punuar ngushtë me Bankën Botërore për të përgatitur Projektin e Konkurrueshmërisë dhe Gatishmërisë për Eksport. Projekti do të ketë prej 15.3 milionë dollar (vlerë ekuivalent në euro) dhe objektivi i saj zhvillimor (OZH apo në ang. PDO-Project Development Objective) do të jetë mbështetja e certifikimit të produkteve për tregjet e eksportit, do të forcojë kapacitetin e kompanive të orientuara nga eksporti si dhe do të zvogëlojë koston e inspektimit të biznesit. Projekti ka dy komponentë: 1. Përmirësimin e mjedisit të biznesit dhe gatishmërinë për eksport; 2. Mbështetja rreth implementimit dhe koordinimit të projektit. 

Ministria e Tregtisë dhe Industrisë (MTI) do të jetë përgjegjëse për zbatimin e projektit. Njësia e Zbatimit të Projektit (NJZP-ja) do të themelohet në MTI. NJZP-se do të ofrojë mbështetje për MTI-në në zbatimin efektiv dhe në kohë për projektin. NJZP-se do të jetë përgjegjëse për mbështetjen e Ministrisë në të gjitha procedurat e prokurimit, menaxhimin financiar, monitorimin dhe vlerësimin si dhe raportimin mbi përdorimin e fondeve për zbatimin e aktiviteteve të projektit. 

OBJEKTIVI I DETYRËS
Objektivi kryesor i kësaj pozite është që të ndihmojë njësitë përgjegjëse të MTI-së për zbatimin e aktiviteteve të planifikuara për zbatimin e Projektit në përputhje të plotë me dispozitat e Marrëveshjes Financiare të nënshkruar në mes të IDA (Banka Botërore) dhe të Qeverisë së Kosovës si dhe procedurave të përshkruara në Manualin Operacional të Projektit (MOP).

FUSHËVEPRIMI I PUNËS

Detyrat dhe Përgjegjësit: 
Koordinatori i Projektit do të raportojë në baza javore tek Sekretari i Përgjithshëm i MTI-së dhe ekipi i Bankës Botërore mbi ecurinë e zbatimit të aktiviteteve të projektit. Nën mbikëqyrjen dhe udhëheqjen e Sekretarit të Përgjithshëm të MTI-së, Koordinatori i Projektit (KP-ja) do të jetë përgjegjës për detyrat e mëposhtme:
· Koordinon përgatitjen e aktiviteteve që kanë të bëjnë me përgjegjësitë e MTI-së, duke përfshirë, por jo kufizuar, mbështetjen e përgatitjes së Projektit Operativ (p.sh., oraret e zbatimit, plani i prokurimit dhe tabelat e kostos) dhe mbështetjen e Sekretarit të Përgjithshëm në mbikëqyrjen e përgatitjes dhe koordinimit brenda MTI-së dhe akterëve të tjerë.
· Koordinon menaxhimin e përditshëm të zbatimit të aktiviteteve të Projektit në përputhje me Manualin Operacional të Projektit dhe me rregullat dhe procedurat e Bankës Botërore dhe në bashkërendim të ngushtë me Departamentet dhe agjencitë e MTI-së.
· Mbikëqyrë punën e Zyrtarit për Financa dhe Monitorim, Zyrtarit të Prokurimit që mbështet zbatimin e Projektit, për të siguruar pajtueshmërinë me Dokumentet e Zbatimit të Projekteve dhe me rregullat dhe procedurat e Bankës Botërore, duke përfshirë përgatitjen e raporteve financiare dhe raportimeve të tjera të kërkuara siç është specifikuar në Marrëveshjen e Kredisë dhe Dokumentin e Vlerësimit të Projekteve.
· Organizon takime të planifikuara mujore dhe takime ad hoc sipas nevojës me personelin përkatës të MTI-së dhe institucionet përkatëse, përgatitë procesverbalin e takimeve me hapat e ardhshëm të dakorduar, si dhe ndjek hapat e ardhshëm për të siguruar zbatimin e aktiviteteve të jenë në rrugë të drejtë .
· Përditëson planin vjetor të zbatimit në bashkëpunim me departamentet e MTI-së, komunat dhe institucionet tjera të lidhura me të e që janë të përfshira në zbatimin e projektit; koordinohet ngushtë me Departamentin e Buxhetit dhe Financave për të siguruar që orari i zbatimit dhe tabelave të kostos janë në përputhje me KASH dhe buxhetet vjetore.
· Sigurohet që të dhënat e nevojshme të grumbullohen nga Zyrtari i Financave dhe i Monitorimit nga departamentet përkatëse të MTI-së, monitoron treguesit e matricave të rezultateve të Projektit siç përcaktohet në Dokumentin e Vlerësimit të Projektit.
· Ndihmon dhe udhëzon departamentet e MTI-së në zbatimin e komponentëve përkatës në përgatitjen e termave të referencës dhe specifikimeve teknike, mbikëqyr përgatitjen e dokumenteve të nevojshme të prokurimit për të siguruar asistencën teknike për mallrat dhe shërbimet e nevojshme.
· Përgatit raporte tremujor të monitorimit të progresit çdo vit duke koordinuar inputet nga personeli që punon në secilën fushë me rendësi të projektit dhe akterëve të tjerë relevantë.
· Organizon takime të Komitetit Drejtues të Projektit dhe përgatit dokumentet e nevojshme për këto takime.
· Kontribuon në çdo detyrë tjetër lidhur me zbatimin e Projektit kur kërkesa vjen nga Ministri ose Zëvendës Ministra të Tregtisë dhe Industrisë, Sekretari i Përgjithshëm departamentet teknike dhe institucionet e tjera të lidhura.

KOHËZGJATJA DHE PAGESA

Puna e koordinatorit do të tentohet të filloj më 1 mars 2018. Koordinatori do të punojë me orar të plotë. Kontrata planifikohet të jetë konform jetëgjatësisë së projektit (2018-2021), bazuar në vlerësimin e mirë të performancës vjetore dhe me një periudhë provuese një (1) vjeçare.
Koordinatori do të mbajë të dhëna të sakta për kohën e shpenzuar në Projekt dhe shpenzimet e tij /saj (siç është i/e autorizuar me kontratë). Para çdo pagese Sekretari i Përgjithshëm i MTI-së duhet të miratojë cilësinë e punës së kryer nga Koordinatori i Projektit. Koordinatori do të komunikojë në baza të rregullta me Sekretarin e Përgjithshëm dhe Divizionin e Buxhetit dhe Financave të MTI-së. Klienti do të sigurojë hapësirë për zyre dhe pajisje të nevojshme për të kryer detyrat e ngarkuara të punës.
[bookmark: _GoBack]Paga: 1,200.00 Euro/muaj.


KUALIFIKIMI 
· Master në ekonomi, juridik ose fusha relevante.  
· Të demonstroj së paku tetë (8) vite përvojë menaxheriale, katër (4) vite eksperiencë në menaxhimin e projekteve (përfshirë edhe menaxhimin e stafit); 
· Përvojë në sektorin e zhvillimit ekonomik në nivel qendror dhe lokal do të konsiderohet avantazh, siç është edhe njohja e çështjeve të punësimit dhe zhvillimit të sektorit privat në Kosovë.
· Njohuri në menaxhimin e prokurimit dhe të financave; 
· Dëshmi mbi aftësitë e raportimit (shembujt e raportimeve mund edhe të kërkohen); 
· Të zotëroj shumë mirë të shkruarit dhe të folurit e gjuhës angleze; 
· Aftësi të shkëlqyera të komunikimit dhe punë ekipore; 
· Njohuri bazike të kompjuterit dhe njohjen e programeve të MS Office. 
PARAQITJA E KËRKESAVE

Dokumentacioni: CV, diploma, vërtetimi i përvojës se punës, dëshmi tjera kualifikuese dhe dokumentacioni përcjellës duhet të dorëzohet në Divizionin e Burimeve Njerëzore, në adresën: Rr. “Muharrem Fejza “ p. n. 10000 Prishtinë, çdo ditë pune nga ora 8:00 - 16:00 ose në emeil adresën samire.f.zefaj@rks-gov.net.

Aplikacionet mund të merren në web-faqen zyrtare të Ministrisë www.mti.rks-gov.net ose në Divizionin e Burimeve Njerëzore. 

Për informata më të hollësishme mund të kontaktoni në nr. tel. 038-200 36-578. 

Afati i fundit për dorëzimin e aplikacioneve është pesëmbëdhjetë (15) dite nga dita e publikimit. Kërkesat e dërguara pas afatit dhe kërkesat e pakompletuara nuk do të pranohen.

